კელვინ კლაინი

კელვინ რიჩარდ კლაინი (დ 19 ნოემბერი, 1942) — ამერიკელი მოდის დიზაინერი. 1968 წელს მან დააარსა კომპანია, რომელიც მოგვიანებით „კელვინ კლაინად“ ჩამოყალიბდა. ტანსაცმლის გარდა, მან თავისი სახელი დაარქვა პარფიუმერიის, საათებისა და სამკაულების ხაზს.

ადრეული ცხოვრება და განათლება
კლაინი დაიბადა ნიუ-იორკში, ბრონქსის რაიონში. ის ფლორისა და ლეო კლაინების შვილია. კლაინის მამა ავსტრია-უნგრეთში (ამჟამად უკრაინა) დაიბადა და მოგვიანებით ნიუ-იორკში ემიგრაციაში წავიდა. თავად კლაინი აშშ-ში, გალიციიდან და ბუკოვინიდან ჩამოსული ემიგრანტების ოჯახში დაიბადა.

ბავშვობაში კლაინი სწავლობდა ბრონქსის მე-80-ე საშუალო სკოლაში. მან დიპლომი მიიღო მანჰეტენის ხელოვნებისა და დიზაინის უმაღლეს სკოლაში. სწავლის დასრულების შემდეგ, მან სწავლა განაგრძო ნიუ-იორკის მოდის ტექნოლოგიების ინსტიტუტში. პირველი კურსის დასრულების შემდეგ მან ექვსთვიანი პაუზა აიღო, თუმცა მოგვიანებით დაბრუნდა და სწავლა დაასრულა.

ის იყო იმ რამდენიმე დიზაინერ-ლიდერთაგან ერთ-ერთი, ვინც ბრონქსის ებრაულ თემში გაიზარდა, რალფ ლორენსა და რობერტ დენინგთან ერთად.

კარიერა
1962 წელს კლაინმა სტაჟირება გაიარა ძველ, ტრადიციულ მოსასხამებისა და კოსტიუმების მწარმოებელ კომპანიაში — „ “, ხოლო მომდევნო ხუთი წელი ნიუ-იორკის სხვა სახელოსნოებში დიზაინერად მუშაობდა.

1968 წელს კლაინმა თავის ბავშვობის მეგობართან, ბარი კ. შვარცთან ერთად, პირველი კომპანია დააარსა. 1968 წელს, როდესაც კალვინ კლაინის ბავშვობის მეგობარი, ბარი კ. შვარცი, ჰარლემში სუპერმარკეტის შეძენას გეგმავდა, კლაინმა თავისი სამომავლო გეგმები ასე განსაზღვრა: „მსურს შევქმნა საშუალო ფასის ტანსაცმელი სუფთა, დახვეწილი სტილით“.
შვარცი ასევე მისი ბიზნეს მენეჯერი გახდა.

1974 წელს კლაინმა შექმნა მჭიდროდ მორგებული ჯინსები, რომელთა გაყიდვებმა პირველივე კვირაში 200 000 დოლარი გამოიმუშავა.

1998 წელს კლაინი მონაწილეობდა „ვარსკვლავური ფონდის“ მიერ ორგანიზებულ ცნობილი ადამიანების კითხვების სერიაში, სადაც მან წაიკითხა ზღაპარი „მეფის ახალი სამოსი“. ღონისძიება ავადმყოფი ბავშვების დასახმარებლად გაიმართა.

პირადი ცხოვრება
კლაინი აშშ-ის დემოკრატიული პარტიის მხარდამჭერია და 1980 წლიდან მოყოლებული, კანდიდატებსა და პოლიტიკური მოქმედების კომიტეტებს 250 000 დოლარზე მეტი შესწირა.

ურთიერთობები
1964 წელს კლაინმა ცოლად შეირთო ტექსტილის დიზაინერი ჯეინ ცენტრი. მიუხედავად იმისა, რომ ისინი ერთ სკოლაში დადიოდნენ და ნიუ-იორკში, მეზობლად გაიზარდნენ, კლაინი და ცენტრი მხოლოდ კოლეჯში სწავლის პერიოდში შეხვდნენ ერთმანეთს და დაიწყეს ურთიერთობა. წყვილს ჰყავს ქალიშვილი, ტელეპროდიუსერი მარსი კლაინი, რომელიც ყველაზე მეტად ცნობილია თავისი ნამუშევრებით -ის შოუებში — „ “ და „30 “. წყვილი 1974 წელს განქორწინდა. 2016 წელს კლაინმა დაიწყო ურთიერთობა მოდელ კევინ ბეიკერთან.

სახლები
მრავალი წლის განმავლობაში კლაინს ჰქონდა სახლი ფაიერ-აილენდზე, ნიუ-იორკის შტატში. ის ხშირად მასპინძლობდა მეგობრებს, მათ შორის მხატვარ ენდი უორჰოლს, „სტუდია 54“-ის მფლობელ სტივ რუბელს, მოდის დიზაინერ ჩესტერ ვაინბერგსა და მედიამაგნატ დევიდ გეფენს. მიუხედავად იმისა, რომ კლაინმა ქონება 1995 წელს გაყიდა, ის დღემდე ცნობილია როგორც „კალვინ კლაინის სახლი“.

2003 წელს კლაინმა შეიძინა ოკეანის სანაპიროზე მდებარე მამული საუთჰემპტონში (ლონგ-აილენდი, ნიუ-იორკი), რომელიც დაანგრია, რათა მის ადგილას 75 მილიონი დოლარის ღირებულების მინისა და ბეტონის სასახლე აეშენებინა. 2015 წელს მან თავისი მაიამი-ბიჩში, ფლორიდაში მდებარე სასახლე 16 მილიონ დოლარად მარკეტზე გამოიტანა. ფლორიდის სახლი 2017 წლის თებერვალში 12 850 000 დოლარად გაიყიდა. 2015 წლის ივნისში კი კლაინმა ლოს-ანჯელესში (კალიფორნია) შეიძინა სასახლე 25 მილიონ დოლარად.

ჯილდოები
1974 წელს კლაინი გახდა პირველი დიზაინერი, რომელმაც „ამერიკის მოდის დიზაინერთა საბჭოს“ დაჯილდოებაზე მიიღო ჯილდო მამაკაცისა და ქალის სამოსის დიზაინში გაწეული გამორჩეული ღვაწლისთვის. 1983 წელს ის შეიყვანეს „საერთაშორისო საუკეთესოდ ჩაცმულთა სიაში“. ასევე, 1981, 1983 და 1993 წლებში მან მიიღო „ამერიკის მოდის დიზაინერთა საბჭოს“ ჯილდო.

2003 წელს კლაინმა მოდის ტექნოლოგიების ინსტიტუტისგან მიიღო საპატიო დოქტორის წოდება.

პოპულარულ კულტურაში
კლაინმა ეპიზოდური როლი შეასრულა ტელესერიალ „30 “-ის მე-3 სეზონის მე-15 ეპიზოდში („ “). მისი გამოგონილი ვერსია ასევე ჩნდება ტელესერიალ „“ მე-4 სეზონის მე-12 ეპიზოდში („ “). რაც შეეხება სახელს „კელვინ კლაინს“, მას იყენებს მარტი მაკფლაი 1985 წლის ფილმში „უკან მომავალში“.

ალესანდრო ნივოლამ კლაინის როლი განასახიერა 2026 წლის ტელესერიალში „ “.